Nils van der Poel

Nils van der Poel (g. 1996 m. balandžio 25 d.) – Švedijos greitojo čiuožimo sportininkas, olimpinis čempionas ir pasaulio rekordininkas.

 Biografija 
2012 m. Nils van der Poel dalyvavo jaunimo žiemos olimpinėse žaidynėse ir užėmė 5-ą vietą berniukų 3000 m varžybose. 2014 m. švedas laimėjo pasaulio jaunimo čempionatą.

Savo debiutinėse 2018 m. žiemos olimpinėse žaidynėse van der Poel dalyvavo 5000 m distancijos čiuožimo varžybose ir užėmė 14-ą vietą.

2021 m. pasaulio čempionate švedas laimėjo du aukso medalius bei pagerino pasaulio rekordą 10000 m distancijoje. Tų pačių metų pabaigoje sportininkas pasiekė ir 5000 m distancijos pasaulio rekordą.

2022 m. žiemos olimpinėse žaidynėse švedas pasiekė naują 5000 m olimpinį rekordą ir iškovojo aukso medalį. 10000 m distancijoje švedas užfiksavo naują pasaulio rekordą 12:30.74 ir iškovojo antrą olimpinį aukso medalį.

 Šaltiniai 

Kategorija:Greitojo čiuožimo sportininkai
Kategorija:Švedijos olimpiečiai
Kategorija:Pasaulio rekordininkai